text: Tung trafik i vente skærtorsdag 
  24 marts 2015 kl. 09.20
  Vejdirektoratet forventer meget trafik skærtorsdag.
  Et godt råd: Hader du risikoen for køkørsel, så lad være med at køre skærtorsdag. Det bliver nemlig trafikmæssigt den værste dag i påsken, advarer Vejdirektoratet.
  Langfredag bliver til gengæld den fredeligste trafikdag i påsken, forudser direktoratet.
  Skærtorsdag bliver der især meget trafik ved grænsen. Men motorvej E 45 i Sønderjylland vil i det hele taget blive belastet med meget trafik.
  Også vejen fra Ribe og nordpå vil være præget af tung trafik mod sommerhusene.
  